ananddey/assamese-wiki-corpus huggingface dataset:
ছাৰাহ আজহাৰী

ছাৰাহ আজহাৰী (ইংৰাজী: Sarah Azhari; জন্ম: ১৬ জুন ১৯৭৮) এগৰাকী ইণ্ডোনেচিয়ান অভিনেত্ৰী, গায়িকা আৰু টেলিভিছন ব্যক্তিত্ব। তেওঁ ইণ্ডোনেচিয়ান অভিনেত্ৰী আয়ু আজহাৰীৰ ভগ্নী। অভিনেত্ৰী ক্ৰীষ্টিন হাকিমৰ সৈতে তেওঁ গাৰিন নুগ্ৰোহোৰ নিৰ্দেশনাত নিৰ্মিত ডাউন ডি আটাস বাণ্টাল নামৰ চলচ্চিত্ৰখনত অভিনয় কৰিছিল। তেওঁৰ মডেলিং কৰ্মৰাজিৰ বাবে ইণ্ডোনেচিয়াত ব্যাপক বিতৰ্কৰ সৃষ্টি হৈছিল। সমালোচকসকলে আজহাৰী আৰু ছফিয়া লাটজুবাৰ কিছুমান ফটো শ্বুটক অশ্লীল বুলি অভিহিত কৰি গৰিহণা দিছিল, যদিও আজহাৰীয়ে এই অভিযোগ অস্বীকাৰ কৰি নিজৰ কামক একপ্ৰকাৰৰ কলা বুলিহে গণ্য কৰে। তেওঁক প্ৰায়ে ২০০০ চনৰ ইণ্ডোনেচিয়াৰ আটাইতকৈ চৰ্চিত অভিনেত্ৰী হিচাপে অভিহিত কৰা হয়।

জীৱনী

আজহাৰীৰ জন্ম জাকাৰ্টাত হৈছিল। তেওঁৰ জ্যেষ্ঠ ভগ্নী আয়ু আজহাৰী ইণ্ডোনেচিয়ান চিনেমাৰ অন্যতম বিশিষ্ট ব্যক্তিত্ব। ৯০ৰ দশকৰ মাজভাগৰ কিশোৰ চাবোন ধাৰাবাহিকসমূহৰ (Soap opera) জৰিয়তে ছাৰাহে জনপ্ৰিয়তা অৰ্জন কৰিছিল। ইণ্ডোনেচিয়ান প্ৰযোজক ৰাম পাঞ্জাবীয়ে তেওঁৰ কোম্পানী মাল্টিভিছন প্লাছৰ নিৰ্মাণ যেনে— চেনজা চেমাকিন মেৰাহ, মাফকান ডাকু মিলা মেনচিণ্টাইমু, মাছিহ আদাক ৱাকটু আৰু অচমৰাত তেওঁক অভিনয় কৰাৰ সিদ্ধান্ত লৈছিল। এই অনুষ্ঠানসমূহ ইণ্ডোনেচিয়াৰ টেলিভিছন নেটৱৰ্কত ধাৰাবাহিকভাৱে সম্প্ৰচাৰিত হৈছিল আৰু ইণ্ডোনেচিয়াৰ কিশোৰ তথা প্ৰাপ্তবয়স্কসকলৰ মাজত মনোৰঞ্জনৰ অন্যতম প্ৰধান মাধ্যম আছিল। ১৯৯৮ চনত গাৰিন নুগ্ৰোহোৰ নিৰ্দেশনাত নিৰ্মিত ডাউন ডি আটাস বাণ্টালত (Leaf on a Pillow) অভিনেত্ৰী ক্ৰীষ্টিন হাকিমৰ সৈতে অভিনয় কৰি তেওঁ ডাঙৰ পৰ্দাত আত্মপ্ৰকাশ কৰে। এইখন ইণ্ডোনেচিয়াৰ অন্যতম সমাদৃত ছবি হিচাপে পৰিগণিত হয় আৰু একাডেমী বঁটাৰ বাবে দেশৰপৰা প্ৰৱেশ লাভ কৰিছিল। ১৯৯৮ চনৰ কান চলচ্চিত্ৰ মহোৎসৱৰ ‘আন চাৰ্টেন ৰিগাৰ্ড’ (Un Certain Regard) শাখাৰ অধীনত এই ছবিখন প্ৰদৰ্শিত হৈছিল। ১৯৯৯ চনত আজহাৰীয়ে ক্ৰীচডেয়ন্তীৰ প্ৰস্তাৱ আৰু পৰামৰ্শ গ্ৰহণ কৰি বিএমজি ইণ্ডোনেচিয়া ৰেকৰ্ড লেবেলৰ সৈতে চুক্তিবদ্ধ হয় আৰু তেওঁৰ প্ৰথম এলবাম পেলুক আকু চিয়াম আকু মুকলি কৰে। ইয়াৰ বাবে তেওঁ এমটিভি চাউথ ইষ্ট এছিয়া বঁটাত "মষ্ট ৱাণ্টেড ফিমেল আৰ্টিষ্ট" আৰু "মষ্ট ৱাণ্টেড ইণ্ডোনেচিয়ান ভিডিঅ'" শ্ৰেণীত মনোনীত হয়। আজহাৰীয়ে অভিনেত্ৰী, মডেল, গায়িকা আৰু টেলিভিছন ব্যক্তিত্ব হিচাপে কাম কৰি গৈছিল। তেওঁ ট্ৰেন্সটিভি আৰু এছচিটিভিৰ লাইভ-কমেডী অনুষ্ঠানসমূহৰ হোষ্ট হিচাপে কাম কৰিছিল আৰু ২০০৬ চনৰ এমটিভি মিউজিক এৱাৰ্ডছৰ এগৰাকী হোষ্ট আছিল।

তথ্যসূত্ৰ

বাহ্যিক সংযোগ

Sarah Azhari at Liputan6
Sarah Azhari at the Mubi
Sarah Azhari at the Film Indonesia Movie Database
Sarah Azhari at KapanLagi

শ্ৰেণী:ইণ্ডোনেছিয়ান অভিনেত্ৰী
শ্ৰেণী:গায়িকা
জ্যেষ্ঠা (দেৱী)

জ্যেষ্ঠা হৈছে অশুভ বস্তু আৰু দুৰ্ভাগ্যৰ হিন্দু দেৱী। তেওঁক সৌভাগ্য আৰু সৌন্দৰ্যৰ দেৱী লক্ষ্মীৰ জ্যেষ্ঠা ভগ্নী আৰু তেওঁৰ বৈপৰীত্যৰ শক্তি বুলি গণ্য কৰা হয়।

ঘাইকৈ অশুভ ঠাই আৰু পাপীসমূহৰ সৈতে দেৱী জ্যেষ্ঠাৰ সম্পৰ্ক স্থাপন কৰা হয়। এলাহ, দৰিদ্ৰতা, দুখ, কুৎসিততা আৰু কাউৰীৰ সৈতেও তেওঁৰ সম্পৰ্ক আছ্ব। কেতিয়াবা তেওঁক দুৰ্ভাগ্যৰ আন এগৰাকী দেৱী অলক্ষ্মীৰ সৈতে চিনাক্ত কৰা হয়। যিসকল নাৰীয়ে জ্যেষ্ঠাক তেওঁলোকৰ গৃহৰ পৰা আঁতৰাই ৰাখিব বিচাৰিছিল সেই নাৰীসকলৰ বাবে দেৱী জ্যেষ্ঠাৰ উপাসনা কৰাটো নিৰ্ধাৰণ কৰা হৈছিল।

হিন্দু পৰম্পৰাত ৩০০ খ্ৰীষ্টপূৰ্বৰ আৰম্ভণিতে জ্যেষ্ঠাক দেখা যায়। খ্ৰীষ্টপূৰ্ব ৭ম-৮ম শতিকাত দক্ষিণ ভাৰতত তেওঁৰ উপাসনা তুংগত আছিল যদিও দশম শতিকালৈ তেওঁৰ জনপ্ৰিয়তা হ্ৰাস পায় আৰু তেওঁ বিস্মৃতিৰ গৰ্ভত সোমাই পৰে। বৰ্তমান সময়ত তেওঁক খুব কমেইহে পূজা কৰা হয় যদিও জ্যেষ্ঠাৰ অজস্ৰ প্ৰাচীন চিত্ৰ এতিয়াও বিদ্যমান।

ৰূপ বৰ্ণন

জ্যেষ্ঠাৰ ৰূপ বৰ্ণনা কৰা গ্ৰন্থবোৰ হৈছে: আমশুমাদভেদগাম, সুপ্ৰবেঘেদাগম আৰু পূৰ্বকৰণগম আদি আগমসমূহ; বিষ্ণুধৰ্মোত্তৰ পুৰাণ আৰু বৌদ্ধ্যনাগ্ৰ্যসূত্ৰ। .

যক্ষাক সাধাৰণতে দ্বিভূজা ৰূপত দেখুওৱা হয়। তেওঁৰ নাক ইমানেই দীঘল যে তেওঁক কেতিয়াবা হাতীমুখীয়া বুলি কোৱা হয়। জ্যেষ্ঠাক নাভিলৈকে বৃহৎ ওলমি থকা স্তন নামি অহা বুলি বৰ্ণনা কৰা হৈছে। তেওঁৰ উদৰ আৰু উৰু বহল, নাক ওপৰলৈ উঠা, তলৰ ওঁঠ ওলমি থকা আৰু চিঞাহী বৰণৰ। তেওঁৰ বৃহৎ উদৰে স্ফীত স্তনদ্বয় ধৰি ৰাখে। তেওঁৰ বৰণ ক'লা বা ৰঙা আৰু তেওঁ কৃষ্ণ-নীল বা ৰঙা আভৰণ পৰিধান কৰে। তেওঁক প্ৰায়েই মাটিত ভৰি থৈ নিজ আসনত উপৱিষ্ট হৈ থকা ৰূপত চিত্ৰায়িত কৰা হয় কেতিয়াবা জ্যেষ্ঠাই হাতত ঝাৰুও ধাৰণ কৰে। কেতিয়াবা কেৱল কাউৰী এটাক তেওঁৰ কাষত দেখুওৱা হয়।

আখ্যান

সমুদ্ৰ মন্থনৰ সময়ত ক্ষীৰ সমুদ্ৰৰ পৰা জ্যেষ্ঠাৰ উদ্ভৱ হোৱা বুলি বৰ্ণনা কৰা হয়। যেতিয়া সাগৰৰ পৰা বিষাক্ত হলাহলৰ উৎপত্তি ঘটে তেতিয়া তেওঁৰ জন্ম হয়। আনহাতে অমৃতৰ উৎপত্তিৰ লগতে সৌভাগ্যৰ লক্ষ্মীৰ উদ্ভৱ হয়।

তথ্যসূত্ৰ

শ্ৰেণী:হিন্দু দেৱী
শ্ৰেণী:ভাগ্য দেৱী
শিখা টেণ্ডন

শিখা টেণ্ডন (; জন্ম: ২০ জানুৱাৰী ১৯৮৫) ভাৰতৰ বাংগালুৰুৰ এগৰাকী ভাৰতীয় প্ৰাক্তন সাঁতোৰবিদ। বৰ্তমান তেওঁ ইউএছএডিএৰ বিজ্ঞান দলৰ সদস্য, ইউএছএডিএৰ বৈজ্ঞানিক পদক্ষেপৰ বাবে গুৰুত্বপূৰ্ণ সম্পদ, প্ৰতিবেদন আৰু প্ৰকল্পসমূহৰ দৈনন্দিন পৰিচালনা, বিকাশ আৰু ৰক্ষণাবেক্ষণত সহায় কৰে।

ব্যক্তিগত জীৱন

টেণ্ডনৰ শ্বোভিত নামৰ সৰু ভাই এজন আছে, যি হাঁপানী ৰোগত আক্ৰান্ত হৈছিল। চিকিৎসকৰ পৰামৰ্শ অনুসৰি তেওঁলোকৰ মাকে তেওঁক হাওঁফাওঁৰ ক্ষমতা বৃদ্ধি কৰিবলৈ সাঁতুৰিবলৈ লৈ যায় আৰু টেণ্ডনেও তেওঁলোকৰ লগত যোগদান কৰে।

টেণ্ডনে বেংগালুৰুৰ ছফিয়া হাইস্কুল আৰু জৈন বিশ্ববিদ্যালয়ৰ ছাতিৰ অধীনত থকা শ্ৰীভগৱান মহাবীৰ জৈন কলেজত পঢ়িছিল, আৰু তাৰ পিছত বেংগালুৰু বিশ্ববিদ্যালয়ত জৈৱ প্ৰযুক্তিবিদ্যা অধ্যয়ন কৰিছিল।

কৰ্মজীৱন

১২ বছৰ বয়সত টেণ্ডনক ৰাজ্যিক এখন সভাত দেখা গৈছিল, আৰু দুটা ৰাষ্ট্ৰীয় ইভেণ্টত অংশগ্ৰহণ কৰিবলৈ নিৰ্বাচিত হৈছিল, আৰু ব্ৰঞ্জৰ পদক লাভ কৰিছিল। টেণ্ডনে ১৩ বছৰ বয়সত এছিয়ান গেমছত অংশগ্ৰহণ কৰে আৰু ১৬ বছৰ বয়সত প্ৰথম বিশ্ব চেম্পিয়নশ্বিপত অংশগ্ৰহণ কৰে। এই প্ৰতিযোগিতাত তেওঁ পাঁচটা ব্যক্তিগত স্বৰ্ণ পদক লাভ কৰে আৰু একেৰাহে তৃতীয় বছৰৰ বাবে শ্ৰেষ্ঠ সাঁতোৰবিদ হিচাপে ঘোষণা কৰা হয়।

২০০৪ চনৰ এথেন্স অলিম্পিকত টেণ্ডনে ৫০ মিটাৰ আৰু ১০০ মিটাৰ ফ্ৰীষ্টাইল দুয়োটাতে প্ৰতিযোগিতাত অংশগ্ৰহণ কৰিছিল, তেওঁ অলিম্পিক প্ৰতিযোগিতাত দুটা পৃথক ইভেণ্টৰ বাবে যোগ্যতা অৰ্জন কৰা প্ৰথমজন ভাৰতীয় সাঁতোৰবিদ।

২০০৫ চনত শিখাই সাতটা ৰাষ্ট্ৰীয় অভিলেখ গঢ়িছিল, আৰু একেলগে ইমানবোৰ অভিলেখ ৰখা প্ৰথমগৰাকী ভাৰতীয় মহিলা আছিল। একে বছৰতে তেওঁ বেংককত অনুষ্ঠিত হোৱা ইনড'ৰ এছিয়ান বয়স গোটৰ সাঁতোৰ চেম্পিয়নশ্বিপত ব্ৰঞ্জৰ পদক লাভ কৰি চুটি কোৰ্চ ইভেণ্টৰ বাবে আন্তঃৰাষ্ট্ৰীয় পদক লাভ কৰা প্ৰথমগৰাকী মহিলা ভাৰতীয় হিচাপে পৰিগণিত হয়।

২০০৯ চনত কেছ ৱেষ্টাৰ্ণ ৰিজাৰ্ভ বিশ্ববিদ্যালয়ৰ পৰা জীৱবিজ্ঞান আৰু জৈৱ প্ৰযুক্তিবিদ্যাত দ্বৈত স্নাতকোত্তৰ ডিগ্ৰী সম্পূৰ্ণ কৰাৰ পিছত তেওঁ ইউ এছ এ ডি এত আবেদন কৰে আৰু ইউ এছ এ ডি এত নিযুক্তি পোৱা প্ৰথমগৰাকী ভাৰতীয় হয়।

তথ্য সংগ্ৰহ

শ্ৰেণী:সাঁতোৰবিদ
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:অৰ্জুন বঁটা বিজয়ী
নাদু-ভংগী

নাদু-ভংগী হ'ল সত্ৰীয়া নৃত্যৰ এটা ভাগ। এই নাদু-ভংগী নাচত তিনিযোৰা নটুৱাই (গোপ-গোপী) নাচে। সত্ৰৰ নতুন শিকাৰু সকলে এই নাচ শিকে।

প্ৰকাৰ

নাদু-ভংগী নাচ দুই প্ৰকাৰৰ: ৰামদানি আৰু গীতৰ নাচ।

সাজ-পাৰ

নাদু-ভংগী নাচত পূৰ্বতে উল্লেখ কৰি অহা তিনিযোৰ নটুৱাৰ ভিতৰত প্ৰথম যোৰাই কৃষ্ণৰ, দ্বিতীয় যোৰাই গোপীৰ আৰু তৃতীয় যোৰাই ঝুমুৰৰ সাজ পিন্ধি নাচিবলৈ লয়। নাদু-ভংগীৰ সাজ সম্পৰ্কে নাৰায়ণ চন্দ্ৰ গোস্বামীয়ে এনেদৰে কৈছে

তথ্যসূত্ৰ

শ্ৰেণী:অসমৰ সংস্কৃতি
থমাছ ফুলাৰ

থমাছ ফুলাৰ (ইংৰাজী:Thomas Fuller, 1608–1661) এজন ইংৰাজ ইতিহাসবিদ, ধৰ্মযাজক আৰু সাহিত্যিক আছিল। তেওঁৰ জন্ম ইংলেণ্ডৰ নৰ্থাম্পটনশ্বাইৰত হৈছিল। তেওঁ কেম্ব্ৰিজ বিশ্ববিদ্যালয়ত শিক্ষা গ্ৰহণ কৰে। ফুলাৰ এজন মেধাবী বক্তা আৰু লেখক হিচাপে পৰিচিত আছিল। ইংলেণ্ডৰ গৃহযুদ্ধৰ সময়ত তেওঁ ৰয়েলিষ্ট (ৰজাৰ পক্ষে) আছিল। জীৱনৰ শেষ ভাগত তেওঁ গিৰ্জাত ধৰ্মযাজক হিচাপে কাম কৰিছিল। তেওঁৰ ৰচনাসমূহত ইতিহাস, নৈতিকতা আৰু জীৱনৰ জ্ঞানসম্পন্ন উপদেশ পোৱা যায়। তেওঁৰ প্ৰসিদ্ধ গ্ৰন্থসমূহৰ ভিতৰত “The Holy State and the Profane State” (1642) আৰু “Gnomologia” (1732, মৰণোত্তৰ প্ৰকাশিত) উল্লেখযোগ্য।

উদ্ধৃতি

ভাল সময়তে বেয়া সময়ৰ বাবে সাজু হওক।
“যি ভাল আশা নকৰে, তেওঁ বেয়ালৈও ভয়ো নাকৰে।”
“ধনৰ তুলনাত সু নাম বেছি মূল্যৱান।”
“জীৱনৰ বাগিচাত বহু ঘটনা নিজে নিজেই ঘটে, যিবোৰ আমি নিজে সৃষ্টি কৰা নহয়।”

তথ্যসূত্ৰ

শ্ৰেণী:মৃত ব্যক্তি
শ্ৰেণী:ইংলেণ্ডৰ ব্যক্তি
শ্ৰেণী:সাহিত্যিক
শ্ৰেণী:ইতিহাসবিদ
ফ্লামেঙ্কো

ফ্লামেঙ্কো দক্ষিণ স্পেইনৰ বিভিন্ন লোককথাৰ সংগীত পৰম্পৰাৰ ওপৰত আধাৰিত এক কলা। ফ্লামেঙ্কো হৈছে এক জটিল কলা য'ত গায়ক, নৃত্যশিল্পী, গিটাৰবাদক আৰু অতি শেহতীয়াকৈ পাৰকাচনিষ্ট অন্তৰ্ভুক্ত। লগতে ইয়াত এক নিৰ্দিষ্ট প্ৰকাৰৰ সংগীত, নৃত্য, গীন আৰু হাততালি, কবিতা, আৰু টিলিকি বজোৱা আদি শৈলী অন্তৰ্ভুক্ত হয়। "ফ্লামেঙ্কো" শব্দটোৰ উৎপত্তি ক'ত হৈছিল কোনেও সঠিককৈ নাজানে, কিন্তু সকলোৱে একমত হয় যে এই কলাৰ ৰূপটো দক্ষিণ স্পেইনৰ আন্দালুচিয়া আৰু মাৰ্চিয়াত আৰম্ভ হৈছিল। এক বহল অৰ্থত, ফ্লামেঙ্কো শব্দটো দক্ষিণ স্পেইনৰ সমসাময়িক আৰু পৰম্পৰাগত দুয়োধৰণৰ সংগীতশৈলী বুজাবলৈ ব্যৱহাৰ কৰা হয়। ফ্লেমেঙ্কো ৰোমানৰ গীতানোসকলৰ (ৰোমৰ এটা যাযাবৰ সম্প্ৰদায়) সৈতে ওতঃপ্ৰোতভাৱে জড়িত বুলি জনাজাত। গীতানোসকলে ইয়াৰ উৎপত্তি আৰু পেছাদাৰীকৰণত গুৰুত্বপূৰ্ণ অৱদান আগবঢ়াইছে। অৱশ্যে, এই শৈলীত অনন্যভাৱে আন্দালুচিয়া আৰু ফ্লামেঙ্কো শিল্পীসকল লগতে গীতানো আৰু অ-গীতানো ঐতিহ্য সকলো মিশ্ৰিত হৈ আছে।
ফ্লামেংকো সংগীতৰ আটাইতকৈ পুৰণি উদ্ধৃতি ১৭৭৪ চনত জোচে কাডালছ'ৰ লাছ কাৰ্টাছ মাৰ্ৰুকাছ নামৰ কিতাপখনত পোৱা গৈছে।যোৱা দুটা শতিকাত, ফ্লামেঙ্কোৰ নথিভুক্ত তথ্য আৰু উদ্ধৃতি পোৱা গৈছে। ফ্লামেঙ্কোৰ উদ্ধৃতি একক নাটক আৰু টোনাডিলাৰ থিয়েটাৰ চলাচল, জনপ্ৰিয় গীতৰ কিতাপ আৰু শ্বীট, ৰীতি-নীতি, নৃত্য আৰু সংগীত অধ্যয়ন, বাতৰি কাকত, লগতে চিত্ৰ আৰু খোদাই আদিত পোৱা গৈছে। সময়ৰ লগে লগে ফ্লামেঙ্কোৰ বিৱৰ্তন ঘটিছে, আৰু ইয়াৰ বিকাশ বিভিন্ন কাৰকৰ দ্বাৰা প্ৰভাৱিত হৈছে, যাৰ ভিতৰত আছে ছন্দ, কাব্যিক স্তৱক আৰু পৰিৱেশ। ২০১০ চনৰ ১৬ নৱেম্বৰত ইউনেস্কো ফ্লেমেঙ্কোক "মানৱতাৰ মৌখিক আৰু অমূৰ্ত ঐতিহ্যৰ মাষ্টাৰপিচ" অন্যতম বুলি ঘোষণা কৰে।

ইতিহাস

ফ্লামেঙ্কোৰ উৎপত্তি আন্দালুচিয়ান চহৰ কাডিজ, চেভিল, গ্ৰানাডা আৰু জেৰেজ দে লা ফ্ৰণ্টেৰাৰ আটাইতকৈ অৰ্থনৈতিক আৰু সামাজিকভাৱে নিম্ন জিপচী সম্প্ৰদায়ৰ পৰা হৈছিল। ইয়াৰ নম্ৰ উৎপত্তিয়ে এই আঞ্চলিক সংস্কৃতিৰ জীয়াই থকা আৰু বিকাশক বিশেষভাৱে আকৰ্ষণীয় কৰি তোলে।

ফ্লামেঙ্কো অপেৰা

১৯২০ চনৰ পৰা ১৯৫৫ চনৰ ভিতৰত "ফ্লামেঙ্কো অপেৰা" নামেৰে থিয়েটাৰ বা ভেৰাইটি শ্ব অনুষ্ঠিত হ'বলৈ আৰম্ভ কৰে। ই প্ৰচাৰকসকলৰ এক অৰ্থনৈতিক কৌশল আছিল, কিয়নো অপেৰাই মাত্ৰ ৩% ধন দিছিল আনহাতে ভেৰাইটি শ্ব’ই ১০% ধন দিছিল। এই সময়ত, ফ্লামেঙ্কো শ্ব' সমগ্ৰ স্পেইন আৰু বিশ্বৰ মুখ্য চহৰবোৰত বিয়পি পৰিছিল। এই সময়ত ফ্লামেঙ্কোৱে প্ৰাপ্ত কৰা সামাজিক আৰু বাণিজ্যিক সফলতাই মঞ্চৰ পৰা কিছুমান পুৰণি শৈলী আঁতৰাই পেলাইছিল আৰু বহুতো ব্যক্তিগত সংস্কৰণৰো সৃষ্টি হৈছিল। শুদ্ধবাদী সমালোচকসকলে এই পৰিৱৰ্তনৰ সমালোচনাও কৰিছিল।

ফ্লামেঙ্কো ফিউজন

১৯৭0-ৰ দশকত, স্পেইনত গুৰুত্বপূৰ্ণ সামাজিক আৰু ৰাজনৈতিক পৰিৱৰ্তন হৈছিল। স্পেনিছ সমাজ ইতিমধ্যে ইউৰোপ আৰু আমেৰিকা যুক্তৰাষ্ট্ৰৰ বিভিন্ন সংগীতশৈলীৰ দ্বাৰা প্ৰভাৱিত হৈছিল। ইয়াৰ উপৰিও, বহুতো গায়কে এণ্টোনিঅ মাইৰেনা, পেপে মাৰ্চেনা আৰু মানোলো কাৰাকলৰ শৈলী শিকিছিল। এই সংমিশ্ৰণৰ ফলস্বৰূপে, ফ্লামেঙ্কো ফিউজন নামেৰে জনাজাত এক গুৰুত্বপূৰ্ণ যুগৰ উদ্ভৱ হৈছিল। এই আলোকচিত্ৰখনত ১৯৭১ চনৰ ডিচেম্বৰত ফিনিছ ফ্লামেঙ্কো নৃত্যশিল্পী ৰেইমা নিকিনেন আৰু এগৰাকী অচিনাক্ত মহিলা নৃত্যশিল্পী আছে। ছবিখন চেভিল ফ্লামেঙ্কো নৃত্য সংগ্ৰহালয়ৰ ২০১৪ চনৰ সংগ্ৰহৰ অংশ।

উৎস

শ্ৰেণী:লোক-নৃত্য
ৰঞ্জিত কৌৰ

ৰঞ্জিত কৌৰ (জন্ম ২০ অক্টোবৰ ১৯৫০) ভাৰতীয় পঞ্জাৱৰ এজন পঞ্জাবী গায়িকা। পঞ্জাবী বিখ্যাত গায়ক আৰু ৰাজনীতিবিদ মহম্মদ ছাদিকৰ সৈতে গোৱা যুটিয়া গীতৰ বাবে তেওঁ পৰিচিত। তেওঁ প্লেবেক গায়িকাৰ উপৰিও আৰু কিছুমান পঞ্জাবী চলচ্চিত্ৰত সহ-অভিনেত্ৰী হিচাপে অভিনয় কৰিছিল।

জীৱন

পঞ্জাৱৰ ৰোপাৰ জিলাত পিতৃ গিয়ানী আত্মা সিঙৰ ঘৰত জন্মগ্ৰহণ কৰিছিল ৰঞ্জিত কৌৰ। ৰোপাৰত প্ৰাথমিক বিদ্যালয়ৰ শিক্ষা সমাপ্ত কৰি গিয়ানী আত্মা সিং জী পৰিয়ালসহ লুধিয়ানালৈ আহি তাতেই বসতি স্থাপন কৰে। ১৯৬৬ চনত ৰঞ্জিত কৌৰে দশম মানত পঢ়ি থকাৰ সময়তে তেওঁৰ প্ৰথম দম্পতী আছিল অমৰ সিং শ্বেৰপুৰী আৰু তেওঁলোকে দুটা গীত ৰেকৰ্ডিং কৰিছিল; সেই দুটা গীত আছিল 'মাহী ভে মাহী মনো ভাং চৰ গয়ী' আৰু আনটো আছিল 'গাল বিনা না বলে নি জাট জেহা'। এই দুয়োটা গীত সেই সময়ত অতি জনপ্ৰিয় হৈ পৰিছিল। ১৯৬৭ চনত মহম্মদ ছাদিকৰ সৈতে যুটি গঠন কৰি প্ৰায় ৩৫ বছৰ একেলগে গান গাইছিল। ৰঞ্জিত কৌৰে উস্তাদ জনব বাকিৰ হুছেইনক শিক্ষক হিচাপে দত্তক লৈছিল।

গীত

তেওঁ মহম্মদ ছাদিকৰ সৈতে প্ৰায় ২৫০ টা ডুৱেট আৰু ৩৯ টা একক গীত ৰেকৰ্ডিং কৰে৷ তেওঁ বেছিভাগেই মান মৰাণ ৱালা, সুৰজিৎ সিং ধিলোন (পিথো), গামি সংগতপুৰীয়া, বিকাৰ মেহৰাজ, প্ৰয়াত গুৰমাইল সিং ধিলন (ভূখিয়ানৱালি ৱালা), দেৱ সংগতপুৰা, ধৰম কামেয়ানা, বংসাল বাপলে ৱালা আৰু জনক শৰ্মিলাৰ দ্বাৰা ৰচিত গীত গাইছিল।

তথ্যসূত্ৰ

শ্ৰেণী:পঞ্জাবী ভাষাৰ কণ্ঠশিল্পী
শ্ৰেণী:লোকগীত শ্ৰেণী:গায়িকা শ্ৰেণী:জীৱিত ব্যক্তি
বসুন্ধৰা দাস

বসুন্ধৰা দাস (জন্ম ২৭ অক্টোবৰ ১৯৭৭ পৰিয়ালত বেংগালুৰু, কৰ্ণাটকত কিশেন দাস আৰু নিৰ্মলা দাসৰ ঘৰত জন্ম গ্ৰহণ কৰে। তেওঁ ক্লুনি কনভেণ্ট হাই স্কুল আৰু শ্ৰী বিদ্যা মন্দিৰ, বেংগালুৰুত শিক্ষা গ্ৰহণ কৰে। তাৰ পিছত তেওঁ মাউণ্ট কাৰ্মেল কলেজ, বেংগালুৰুত গণিত, অৰ্থনীতি আৰু পৰিসংখ্যা বিষয়ত স্নাতক ডিগ্ৰী অৰ্জন কৰে।

তেওঁ তামিল, কন্নড়, তেলুগু, ইংৰাজী, হিন্দী, মালয়ালম আৰু স্পেনিছ ভাষা বুজে আৰু কয়।

২০১২ চনত বসুন্ধৰা তেওঁৰ দীঘলীয়া সময়ৰ বন্ধু, ড্ৰামাৰ আৰু পাৰকাশনিষ্ট ৰবাৰ্টো নাৰেইনক বিবাহ কৰে।

কেৰিয়াৰ

অভিনয়

১৯৯৯ চনত তেওঁ কমল হাসানৰ সৈতে হে ৰাম চলচ্চিত্ৰৰ জৰিয়তে অভিনেত্ৰী হিচাপে আত্মপ্ৰকাশ কৰে, যদিও তেওঁ আগতে প্লেবেক গায়িকা হিচাপে কৰ্মজীৱন আৰম্ভ কৰিছিল। তেওঁ মীৰা নাইৰৰ মনচুন ৱেডিং (২০০১) চলচ্চিত্ৰতো অভিনয় কৰে।

সংগীত

তেওঁৰ প্লেবেক গায়কীৰ কাৰ্যজীৱন আৰম্ভ হৈছিল এ. আৰ. ৰহমানৰ তামিল চলচ্চিত্ৰ মুধলৱানৰ সৈতে, য'ত তেওঁ "শাকালাকা বেবী" গীত গাইছিল, পিছত তেওঁ বিজয়া ভাস্কৰ, যুৱন শংকৰ ৰাজা আৰু জি. ভি. প্ৰকাশ কুমাৰৰ দৰে সুৰকাৰৰ সৈতে কাম কৰে।
তেওঁৰ প্ৰথম চলচ্চিত্ৰ সুৰকাৰ হিচাপে আছিল পৰান্থে ৱালী গালী (২০১৪), বিক্ৰম খাজুৰিয়াৰ সৈতে। তেওঁ কেইবাটাও স্বাধীন প্ৰকল্পত জড়িত আছিল, যেনে চেনেল ভি জেমিন’, বিবিচিৰ ভাৰতৰ HIV সচেতনতা গীত "হাৰ কদম", মিছন উস্তাদ, গ্লোবেল ৰিদমচ, নাইলন সাউণ্ডচ, আৰু দ শ্বাহ হুছেইন প্ৰজেক্ট, যি সুফী গায়ক মিৰ মুখ্তিয়াৰ আলীৰ সৈতে এক সহযোগী এলবাম। তেওঁ ফ্ৰান্সত "ল'এতে ইণ্ডিয়ান" নামৰ ফ্ৰেঞ্চ একেলগী এলবাম প্ৰকাশ কৰিছে, পাৰিছ-ভিত্তিক আগ্ৰুমছ ষ্টুডিঅ’ৰ সৈতে সহযোগিতাত।
তেওঁ আৰু তেওঁৰ স্বামীৰ সৈতে প্ৰতিষ্ঠা কৰা পশ্চিমীয়া সংগীত প্ৰতিষ্ঠান। তেওঁলোকে শিক্ষা প্ৰতিষ্ঠান আৰু বয়সভেদে বিভিন্ন সমাজৰ বাবে ড্ৰাম-জেম কাৰ্যসূচী অনুষ্ঠিত কৰিছে, য’ত বিপদত থকা শিশুসকল, ডিমেনচিয়াত ভুগা বৃদ্ধ, আৰু টাৰ্মিনেল কেঞ্চাৰ ৰোগীৰো অন্তৰ্ভুক্ত।

তথ্যসূত্ৰ

বাহ্যিক সংযোগ

শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:ইংৰাজী চলচ্চিত্ৰৰ অভিনেত্ৰী
শ্ৰেণী:গায়িকা
মেছেনী নৃত্য

মেছেনী নৃত্য হ’ল উত্তৰবঙ্গৰ ৰাজবংশী মহিলাসকলে পালন কৰা কেৱল মহিলাকেন্দ্ৰিক নৃত্য-গীতৰ অনুষ্ঠান৷ এই নৃত্যত সংযোজিত গীতৰ কথা গ্ৰাম্য লোকাচাৰকেন্দ্ৰিক৷ ই তিস্তাবুঢ়ীৰ ব্ৰত বা পূজা উপলক্ষে অনুষ্ঠিত কৰা হয়৷ বৰ্তমানৰ তিস্তা নৈখনেই অতীজৰ কৰতোয়া নৈ৷ পশ্চিমবঙ্গৰ জলপাইগুৰি, কোচবিহাৰ আৰু আলিপুৰদুৱাৰ আদি অঞ্চলত ঘাইকৈ ইয়াৰ প্ৰচলন আছে৷

বৈশিষ্ট্য

উত্তৰবঙ্গৰ প্ৰধান নদী তিস্তা৷ এই তিস্তা নদী স্থানীয় কৃষিজীৱী মানুহৰ বাবে ভগৱানস্বৰূপ৷ এই নদীৰ কৃপাতে তিস্তাৰ পাৰ শস্যশ্যামলা হয়৷ সেয়ে সেই অঞ্চলৰ গাঁৱৰ মহিলাসকলে গোটেই ব’হাগ মাহ জুৰি তিস্তা নদীৰ পাৰৰ ভূমিত তিস্তাক এক দেবীৰূপে প্ৰতিষ্ঠা কৰি বছৰটোলৈ অপায়-অমঙ্গল আঁতৰ কৰি কৃষি অনুকূল পানী লাভ কৰিবলৈ তিস্তাদেবীক পূজা কৰে৷ এই পূজা বা ব্ৰত কোনো এক বয়সীয়াল মহিলাৰ আহ্বানত আৰু তেওঁৰ নেতৃত্বত ৰাজবংশী মহিলাসকলে দলৱদ্ধ হৈ পালন কৰে৷ কোনো কোনোৱে ইয়াক ’ভেদেই খেলি’ও বোলে৷ মেছেনী নৃত্যৰ লগত গোৱা এটি গীতৰ কলি হ’ল, পূবে না ব্দিব পীৰ পাকাম্বৰ, পশ্চিমে বন্দিব সমুদ্ৰ সাগৰ......’’

নিয়ম

নদীৰ পাৰৰ কোনো এঘৰত তিস্তাৰ প্ৰতীকৰূপে এডোখৰ প্ৰস্তৰ খণ্ড প্ৰতিষ্ঠা কৰা হয়৷ ব্ৰতধাৰীনীসকলে প্ৰস্তৰখণ্ডটিত পানী ঢালি ঢালি চোতাল বোকাময় কৰে আৰু তাৰপিছত প্ৰস্তৰখণ্ডটি ঘেৰি গোলাকৃতিত থিয় হয় আৰু নাচি নাচি গান গায়৷ এই নাচত ভৰিৰ দুয়োটা গেৰোহা লগ লগাই ৰাখি কঁকাল ভাঙি ভাঙি নাচিব লাগে৷ নাচোঁতে ভৰিৰ পতা তুলিব নোৱাৰে৷ কঁকাল ভঙাটোৱেই এই নাচৰ বিশেষ বৈশিষ্ট৷ তাৰ পাছত যিসকলে ব্ৰত ধাৰণ কৰে, তেওঁলোকে তিস্তাৰ প্ৰতীকটো হাতত সভক্তিৰে তুলি লৈ গোটেই মাহ জুৰি ঘৰে ঘৰে, বাটে বাটে গীত গাই ব্ৰত উদযাপন কৰে৷ পূজাৰ শেষত মূলপূজাত কলৰ দোৰোলাত মাটিৰ চাকি জ্বলাই ফুলেৰে সজাই ধূপ দীপ নৈবেদ্যৰে সৈতে নদীত উটুৱাই দিয়ে৷

মেছেনী নৃত্যৰ গীত

মেছেনী নৃত্য গ্ৰাম্য জীৱনৰ সুখ-দুখ প্ৰতিভাত কৰা এক অনুষ্ঠান৷ অৱধাৰিতভাবে সেয়ে ইয়াৰ গীতমাতত গ্ৰাম্য জীৱনৰ কথাই পৰিস্ফুত হৈছে৷ তথাপিও এই নাচৰ গীতক দুটা ভাগত ভাগ কৰা হৈছে৷ নাচানিয়া গান আৰু পাথানিয়া গান৷ঘৰৰ চোতালত কৰা নাচৰ সৈতে যি গীত গোৱা হয়, তাক নাচানিয়া গান বোলা হয় আৰু প্ৰস্তৰখণ্ডটি হাতত লৈ পথে পথে যি গান গোৱা হয় তাক পাথানিয়া গান বোলে৷ এই গীতসমূহ লোকগীত আৰু ইয়াৰ ৰচয়িতা ঘাইকৈ ৰাজবংশী মহিলাসকল৷ ’নাচানিয়া গান’ৰ বিষয়বস্তু নাৰীৰ দাম্পত্য জীৱনৰ সুখ-দুখ, আনহাতে, ’পাথানিয়া গান’ৰ বিষয়বস্তু পৰকীয়া প্ৰেম বা শৰীৰী কামনা-বাসনা৷ গীত গাই নাচি নাচি পথেৰে যাওঁতে কেতিয়াবা দুটা দল মুখামুখী হ’লে দুয়োটা দলৰ মাজত নাচ-গানৰ প্ৰতিযোগিতাও চলে৷ তেতিয়া ই আকৰ্ষণীয় হৈ পৰে৷ নৃত্যশিল্পৗসকলে শৰীৰটো সোঁফালে বেঁকা কৰি দুই হাতেৰে পাটানিৰ দুই কোণ ধৰি সাপৰ দৰে এঁকাবেঁকা ভঙ্গীত দুয়োখন ভৰি লগ লগাই ঘূৰি ঘূৰি নৃত্য কৰে৷ যিয়ে নৃত্য কৰে সিয়ে গান নাগায়৷ নৃত্যত সাধাৰণতে যুৱতী ছোৱালীসকলেই অংশগ্ৰহণ কৰে৷ নৃত্য কৰাৰ সময়ত পৰিৱেশনকাৰীসকলৰ হাতত ৰঙা নীলা আদি ৰঙৰ কাগজৰ পতাকা থাকে৷

তথ্যসূত্ৰ
১৪ জানুৱাৰী

১৪ জানুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১৪ তম দিন। বছৰটো শেষ হ’বলৈ এই দিনৰ পৰা মুঠ ৩৫১টা দিন (অধিবৰ্ষত ৩৫২টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -

ঘটনাৰাজী

জন্ম

১৮৭৫ - এলবাৰ্ট স্কোৱেটজাৰ, নোবেল বিজয়ী জাৰ্মানীৰ প্ৰখ্যাত চিকিৎসাবিদ।
১৯০৫ - দুৰ্গা খোটে, ভাৰতীয় অভিনেত্ৰী।
১৯২৬ - মহাশ্বেতা দেৱী, ভাৰতীয় বাঙালী সাহিত্যিক আৰু মানৱাধিকাৰ আন্দোলনকৰ্মী। (মৃ.২৮/০৭/২০১৬)
১৯২৯ - শ্যামল মিত্ৰ, ভাৰতীয় নেপথ্য কণ্ঠশিল্পী, সঙ্গীত পৰিচালক তথা চলচ্চিত্ৰ প্ৰযোজক।
১৯৬৫ - সীমা বিশ্বাস, ভাৰতীয় চলচ্চিত্ৰ আৰু থিয়েটাৰ অভিনেত্ৰী।

মৃত্যু

১৭৪২ - এডমাণ্ড হেলি, ইংৰাজ জ্যোতিৰ্বিদ আৰু গণিতজ্ঞ।
২০০৮ - অৰ্চনা শৰ্মা, ভাৰতীয় উদ্ভিদ বিজ্ঞানী, কোষ বংশগতিবিজ্ঞানী, কোষ জীৱবিজ্ঞানী আৰু কোষবিষবিজ্ঞানী।
২০১৪ - কনক চন্দ্ৰ ডেকা, অসমীয়া সাহিত্যিক।

দিৱস

বিশ্ব যুক্তিবিজ্ঞান দিৱস (আন্তৰ্জাতিক)।
পতাকা দিৱস (জাৰ্জিয়া)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা
দ্য নিউয়ৰ্ক টাইমচ‌, এই দিনটোত ঘটা কেইটামান উল্লেখযোগ্য ঘটনা

শ্ৰেণী:জানুৱাৰী
শ্ৰেণী:ইংৰাজী বৰ্ষপঞ্জীৰ দিন
ৱিকিমেনিয়া

ৱিকিমেনিয়া হৈছে ৱিকিমিডিয়া ফাউণ্ডেশ্যনৰ দ্বাৰা পৰিচালিত ৱিকি প্ৰকল্পসমূহ (ষেনে ৱিকিপিডিয়া আৰু ইয়াৰ ভগ্নী প্ৰকল্পসমূহ)-ৰ ব্যৱহাৰকাৰী আৰু সদস্যসকলৰ বাবে আয়োজিত এখন বাৰ্ষিক আন্তৰাষ্ট্ৰীয় সন্মিলন। এই সন্মিলনত মূলতঃ ৱিকিমিডিয়া ফাউণ্ডেশ্যনৰ প্ৰকল্পসমূহ, অন্য ৱিকি, মুক্ত উৎসৰ ছফ্টৱেৰ, মুক্ত জ্ঞান আৰু মুক্ত সমল, আৰু এই বিষয়সমূহৰ লগত জড়িত বিভিন্ন সামাজিক আৰু কাৰিকৰী দিশবোৰৰ বিষয়ে আলোচনা কৰা হয়।

সন্মিলনসমূহ

+ ৱিকিমেনিয়া সন্মিলনসমূহ
সন্মিলন
তাৰিখ
স্থান
মহাদেশ
উপস্থিতি
প্ৰেজেণ্টেচনবোৰৰ সংগ্ৰহ
ৱিকিমেনিয়া ২০০৫
৫-৭ আগষ্ট
|link=জাৰ্মানী ফ্ৰেংফুট, জাৰ্মানী
|ইউৰোপ
380
স্লাইড, ভিডিঅ’
ৱিকিমেনিয়া ২০০৬
৪-৬ আগষ্ট
কেম্ব্ৰিজ, আমেৰিকা যুক্তৰাষ্ট্ৰ
|উত্তৰ আমেৰিকা
400
স্লাইড আৰু পেপাৰ, ভিডিঅ’
ৱিকিমেনিয়া ২০০৭
৩-৪ আগষ্ট
টাইপাই, টাইৱান
|এছিয়া
440
কমন্সত গেলাৰী
ৱিকিমেনিয়া ২০০৮
১৭-১৯ জুলাই
|link=ইজিপ্ত আলেকজেন্দ্ৰিয়া, ইজিপ্ত
|আফ্ৰিকা
625
সাৰাংশ, স্লাইড,ভিডিঅ’
ৱিকিমেনিয়া 2009
২৬-২৮ আগষ্ট
|link=আৰ্জেণ্টিনা বুয়েনোচ আইৰেচ, আৰ্জেণ্টিনা
|দক্ষিণ আমেৰিকা
559
স্লাইড, ভিডিঅ’
ৱিকিমেনিয়া ২০১০
৯-১১ জুলাই
|link=পোলেণ্ড গডনস্ক, পোলেণ্ড
|ইউৰোপ
about 500
স্লাইড
ৱিকিমেনিয়া ২০১১
৪-৭ আগষ্ট
|link=ইজৰাইল হাইফা, ইজৰাইল
|এছিয়া
720
স্লাইড, ভিডিঅ’
ৱিকিমেনিয়া ২০১২
১২-১৫ জুলাই
ৱাছিংটন ডি চি, আমেৰিকা যুক্তৰাষ্ট্ৰ
|উত্তৰ আমেৰিকা

ৱিকিমেনিয়া ২০১৩
৭-১১ আগষ্ট
হংকং, চীন
|এছিয়া

ফটো গেলাৰী

তথ্যসূত্ৰ

শ্ৰেণী:ৱিকিমিডিয়া ফাউণ্ডেশ্যন
শ্ৰেণী:সন্মিলন
মাঝী জাতি

মাঝী জাতি (; বানানভেদে মাঝি বুলিও লিখা হয়), বা মাঝী জনগোষ্ঠী হʼল নেপালৰ অভ্যন্তৰীণ তেৰাই অঞ্চলৰ এটা খিলঞ্জীয়া জনগোষ্ঠী। তেওঁলোকে মূলতঃ নদী আৰু জান-জুৰিৰ পাৰত বাস কৰে। মাছ ধৰা, নাও চলোৱা, জলকীয়া তৈয়াৰ কৰা আৰু খেতি-বাতি কৰা আদিয়েই তেওঁলোকৰ জীৱিকা নিৰ্বাহৰ মূল উপায়। তেওঁলোকে মাঝী ভাষা কয়। মাঝী জনগোষ্ঠীৰ ভূ-খণ্ডৰ ভিতৰত সপ্তকোশী নদীৰ উপনৈৰ কাষৰ পাহাৰীয়া আৰু অভ্যন্তৰীণ তেৰাই অঞ্চল যেনে সুনকোশী, তামাকোশী, দুধকোশী, অৰুণ, বৰুণ, লিখু, আৰু তামুৰ আদি অন্তৰ্ভুক্ত। তেওঁলোকৰ নিজা সুকীয়া ভাষা, ধৰ্ম, সংস্কৃতি, আচাৰ-অনুষ্ঠান, ৰীতি-নীতি আৰু জীৱন-ধাৰণৰ পদ্ধতি আছে। মাঝিসকল অতি প্ৰান্তীয় গোষ্ঠীৰ অন্তৰ্গত।

উৎপত্তিমূল

নেপালী ভাষাত মাঝী শব্দৰ অৰ্থ হʼল মাছমৰীয়া। বৰ্তমানৰ মাঝীসকলে তেওঁলোকৰ জনগোষ্ঠীৰ উৎপত্তিৰ বিষয়ে একাধিক কাহিনী আৰু বিশ্বাসৰ বৰ্ণনা কৰে। সিন্ধুলী আৰু ৰামেচাপ জিলাৰ বহু বয়সস্থ মাঝীলোকৰ মতে মাঝিসকল ৰামায়ণৰ দৰে হিন্দু মহাকাব্যৰ সৈতে জড়িত লোকসকলৰ বংশধৰ।

সংস্কৃতি

মাঝী জনগোষ্ঠীৰ লোকসকলে নেপালৰ নদীৰ কাষত বাস কৰে।
তেওঁলোকৰ পূৰ্বপুৰুষৰ বৃত্তি আছিল নাও চলোৱা আৰু মাছ ধৰা। তেওঁলোকৰ সুকীয়া লোককথা, গীত, নৃত্যই প্ৰায়ে নদীৰ সৌন্দৰ্য্য আৰু শক্তিক উদ্‌যাপন কৰে। "দোহি" নামেৰে পৰিচিত এই সম্প্ৰদায়টোৰ পৰম্পৰাগত কাঠৰ নাওবোৰ তেওঁলোকৰ জীৱন-শৈলীৰ প্ৰতীক হৈ পৰিছে। প্ৰজন্মৰ পাছত প্ৰজন্ম ধৰি মাঝি সম্প্ৰদায়ে পৰিবহণ আৰু বাণিজ্যৰ সুবিধা প্ৰদান, নেপালৰ নদীৰ সিপাৰে মানুহ, সামগ্ৰী, পশুধনক ফেৰীৰে কঢ়িয়াই নিয়াৰ ক্ষেত্ৰত গুৰুত্বপূৰ্ণ ভূমিকা পালন কৰি আহিছে। বোটে বা মাঝী লোকসকলে নেপালৰ বিভিন্ন ঠাইত বাস কৰিলেও, তেওঁলোকৰ ৰীতি-নীতি আৰু বৃত্তিত সাদৃশ্য আছে। নদীৰ পাৰত বসবাস কৰা, মাছ ধৰা, নাও চলোৱা, সোণৰ সন্ধান, কৃষি আৰু পশুপালন এই জনগোষ্ঠীৰ প্ৰধান বৃত্তি। জন্ম, মৃত্যু, বিবাহ, ভোজ আৰু উৎসৱৰ পৰম্পৰা আন জাতিৰপৰা পৃথক।

ভাষা

মাঝী জনগোষ্ঠীৰ লোকসকলে মাঝী ভাষা (মাঝি কুৰো বা মাঝী ভাছা বুলিও জনা যায়) কয়, যিটো মধ্য আৰু পূব নেপালত কোৱা হয়। ২০১১ চনৰ লোকপিয়ল অনুসৰি, মাঝী ভাষাক মাতৃভাষা বুলি গণ্য কৰা মুঠ ২৪ হাজাৰ লোক আছিল। মাঝী ভাষাৰ কিছুমান আঞ্চলিক উপভাষাও আছে। প্ৰতিখন জিলা আৰু গাঁৱত ইয়াৰ কিছু পাৰ্থক্য দেখা যায়। যদিও মাঝীসকলে ধৰ্মীয় অনুষ্ঠান সম্পন্ন কৰাৰ সময়ত ব্ৰাহ্মণ পুৰোহিতক নিয়োগ নকৰে, তথাপি কিন্তু তেওঁলোকে নিজকে হিন্দু বুলি দাবী কৰে। তেওঁলোকে বৈশাখ পূৰ্ণিমা, সংসাৰী পূজা, আইতাবাৰে, শ্ৰাৱণ সংক্ৰান্তি, দঁশেই, তিহাৰ, গোধকো ধুপ, মাঘে সংক্ৰান্তি আৰু চৈতে দসেই আদিৰ দৰে সকলো উৎসৱ পালন কৰে। ইয়াৰ উপৰি তেওঁলোকে দেৱতাক বলি (পঞ্চবলি) আগবঢ়ায় আৰু বাৰডেন আৰু ভূমি পূজা (ভূমি-পূজা), ঝাকানী পূজাও পাতে।

বিবাহ

মাঝী জনগোষ্ঠীৰ লোকসকলে প্ৰেম বিবাহ আৰু আনুষ্ঠানিক বিবাহৰ দৰে বিভিন্ন ধৰণৰ বিবাহ ব্যৱস্থা অনুসৰণ কৰে।

তথ্য সংগ্ৰহ

শ্ৰেণী:নেপালৰ জনগোষ্ঠী
নিক'ল ৱালেচ

নিক'ল আলেহান্দ্ৰা ৱালেচ দেল বাৰিঅ' (জন্ম: ২২ মাৰ্চ ২০০২) এগৰাকী স্পেনীয় অভিনেত্ৰী আৰু গায়িকা। তেওঁ Skam Españaত নোৰা গ্ৰেচ, মাই ফ'ল্টত নোয়া, আৰু Netflix-ৰ ৰাইজিং ভইচেচত আলমাৰ ভূমিকাত অভিনয় কৰাৰ বাবে জনাজাত।

প্ৰাৰম্ভিক জীৱন আৰু শিক্ষা

নিক'ল ৱালেচৰ জন্ম আৰু ডাঙৰ হোৱা মাদ্ৰিদ, স্পেইনত। তেওঁৰ পিতৃ এজন আমেৰিকান, যাৰ ফলত তেওঁ স্পেনীছ আৰু ইংৰাজী দুয়োটা ভাষাতে দক্ষ।

তেওঁ শৈশৱতে সংগীত শিক্ষাগ্ৰহণ কৰিছিল, বিশেষকৈ ভায়োলা আৰু পিয়ানো বজোৱাত দক্ষতা অৰ্জন কৰিছিল, লগতে গানৰ প্ৰশিক্ষণো লৈছিল। ইয়াৰ উপৰি, তেওঁ হিপ-হপ, ফাংক আৰু আধুনিক নৃত্য অনুশীলন কৰিছিল।

তেওঁ মনোবিজ্ঞান বিষয়ত দূৰশিক্ষা গ্ৰহণ কৰিছিল যদিও অভিনয় কৰিয়েই আগবাঢ়ি গ'ল।

অভিনয় জীৱন

ৱালেচে ২০০৮ চনত Excision নামৰ চুটি চলচ্চিত্ৰৰে অভিনয় আৰম্ভ কৰিছিল। কিন্তু ২০১৮ চনত Skam España-ত নোৰা গ্ৰেচৰ চৰিত্ৰত অভিনয় কৰি জনপ্ৰিয়তা লাভ কৰে।

২০২৩ চনত তেওঁ My Fault চলচ্চিত্ৰত মুখ্য চৰিত্ৰ নোয়াৰ ভূমিকাত অভিনয় কৰে। এই Prime Video চলচ্চিত্ৰটো Wattpad উপন্যাস শৃংখলা Culpables-ৰ ওপৰত ভিত্তি কৰি নিৰ্মাণ কৰা হৈছিল।

চলচ্চিত্ৰটোৰ সফলতাৰ পিছত, Prime Video-এ তাৰ দুইটো অংশ Your Fault আৰু Our Fault ঘোষণা কৰে, য'ত ৱালেচে নিজৰ চৰিত্ৰ পুনৰ অভিনয় কৰিব।

তেওঁ ২০২৩ চনৰ Vera চলচ্চিত্ৰতো অভিনয় কৰিছিল, যিটো Steffy Argelich-এ পৰিচালনা কৰিছিল। তেওঁ বিভিন্ন চুটি চলচ্চিত্ৰ আৰু অন্য বহু প্ৰকল্পতো অংশগ্ৰহণ কৰিছে।

বাহ্যিক সংযোগ

তথ্যসূত্ৰ

শ্ৰেণী:স্পেইনৰ ব্যক্তি
শ্ৰেণী:অভিনেত্ৰী
শ্ৰেণী:স্পেনীছ অভিনেত্ৰী